smcproject/ml-wiki-sentences huggingface dataset:
പ്രധാന സ്ഥാപനങ്ങൾ മഹാദേവ ദേശായി സ്മാരക വായനശാല പയ്യന്നൂർ ശ്രീ സുബ്രഹ്മണ്യ സ്വാമി ക്ഷേത്രം ഫൈൻ ആർട്സ് സൊസൈറ്റി ഗ്രാമം പ്രതിഭ ആരാധനാ ഓഡിറ്റോറിയം അയോധ്യ ഓഡിറ്റോറിയം കൈരളി ഓഡിറ്റോറിയം മയൂര ഓഡിറ്റോറിയം ശ്രീപ്രഭ ഓഡിറ്റോറിയം ഹോട്ടൽ ഷൺമുഖ വിവിധ മേഖലകളിൽ പ്രശസ്തരായ വ്യക്തികൾ കെ യു മോഹനൻ ( ഛായാഗ്രാഹകൻ ) സതീഷ് ബാബു പയ്യന്നുർ (എഴുത്തുകാരൻ) സുരേഷ് പൊതുവാൾ (തിരക്കഥാകൃത്ത്, സംവിധായകൻ ) പി കെ സുരേഷ്കുമാർ (വാഗ്മി) മൃദുൽ നായർ ( സംവിധായകൻ ) മിഥുൻ വി പി(ഗായകൻ) മാളവിക മോഹനൻ (നടി)
ഡഫേദാർ
ബ്രിട്ടീഷ് ഇന്ത്യൻ സൈന്യത്തിൽ ഉണ്ടായിരുന്ന ഇന്ത്യൻ- പാകിസ്താൻ കുതിരപ്പടയുടെ സർജന്റ് എന്ന റാങ്കിനു തുല്യമായ റാങ്കാണ് ഡഫേദാർ .
ഒരു ബ്രിട്ടീഷ് സർജന്റിനെപ്പോലെ, ഒരു ഡഫേദാർ മൂന്ന് ഔദ്യോഗിക ചിഹ്നങ്ങൾ ധരിക്കുന്നു.
ഇന്ത്യൻ ഗവണ്മെന്റ് സർവീസിൽ, ജില്ലാ കളക്ടർ ഓഫീസുകളിൽ ഓഫീസ് അസിസ്റ്റന്റ് റാങ്കിലുള്ള തസ്തികയാണ് ഡഫേദാർ.
കളക്ടറുടെ പേഴ്സണൽ അസിസ്റ്റന്റായാണ് ഡഫേദാർമാർ പ്രവർത്തിക്കേണ്ടത്.
തൊഴിൽ സവിശേഷത
കളക്ടർ എത്തുന്നതിനും മുൻപേ രാവിലെ ഓഫീസിൽ എത്തുക, ചേംബറിൽ കളക്ടർക്കു വേണ്ട ക്രമീകരണങ്ങൾ ഒരുക്കുക, സന്ദർശകർക്ക് ആവശ്യമായ നിർദ്ദേശങ്ങൾ നൽകി അവരെ യഥാവിധം കളക്ടറുടെ ചേംബറിലേക്ക് കടത്തി വിടുക, ഓഫീസ് നിർവഹണ സമയങ്ങളിൽ എപ്പോഴും കളക്ടർക്കൊപ്പം തന്നെ ഉണ്ടായിരിക്കുക എന്നിവയാണ് പ്രധാന ചുമതലകൾ.
കളക്ടർ ഓഫീസ് വിടുന്നതു വരെയാണ് ജോലി സമയം.
പൊതുവെ, സ്ത്രീകൾ അപേക്ഷിക്കുന്ന ഒരു തസ്തികയല്ല ഡഫേദാറുടേത്.
ഈയിടെ, 2024 നവംബറിൽ, കേരള ഗവണ്മെന്റ് സർവീസ് ചരിത്രത്തിൽ സ്ഥാനം പിടിച്ചു കൊണ്ട് ഒരു വനിത, കെ. സിജി ഈ ജോലിയിൽ പ്രവേശിക്കുകയുണ്ടായി.
ഔദ്യോഗിക വേഷം
മേൽവസ്ത്രത്തിനു കുറുകെയും ഇടുപ്പിലും ചുവപ്പ് തുണിയിൽ ഗോൾഡൻ ബോർഡർ ഇട്ട പട്ട ചുറ്റിയ, മുഴുനീളെ വെള്ളവസ്ത്രമാണ് ഔദ്യോഗിക വേഷം.
മേൽപട്ടയിൽ സർക്കാരിന്റെ മുദ്ര ചിഹ്നവും വെള്ളതലപ്പാവും ധരിക്കണം.
അവലംബം പുറത്തേക്കുള്ള കണ്ണികൾ Powerlifting champion becomes first woman dafadar
ഡ്രോസോഫില്ലം ഇംഗ്ലീഷ് വിലാസം https://ml.wikipedia.org/wiki/Drosophyllum
ഡ്രോസെറേസി (Droseraceae) സസ്യകുടുംബത്തിൽപ്പെടുന്ന കീടഭോജിസസ്യമാണ് ഡ്രോസോഫില്ലം .
ശാസ്ത്രനാമം ഡ്രോസോഫില്ലം ലുസിറ്റാനിക്കം (Drosophyllum lusitanicum).
പറങ്കികളുടെ സൂര്യതുഷാരം (Portuguese sundew) എന്നറിയപ്പെടുന്ന ഈ സസ്യത്തിന് ഒരു സ്പീഷീസ് മാത്രമേയുള്ളൂ.
മൊറോക്കോ , പോർട്ടുഗൽ , ഉത്തര സ്പെയിൻ എന്നിവിടങ്ങളിൽ ഇവ വളരുന്നു.
മറ്റു കീടഭോജി സസ്യങ്ങളിൽ നിന്നു വ്യത്യസ്തമായി ഡ്രോസോഫില്ലം കടൽത്തീരങ്ങൾക്കടുത്ത് പാറക്കെട്ടുകൾ നിറഞ്ഞ കുന്നിൻ പ്രദേശങ്ങളിലാണ് ധാരാളമായി കാണുന്നത്.
പൊതുവേ ക്ഷാരഗുണമുള്ള വരണ്ട മണ്ണാണ് ഇതിന്റെ വളർച്ചയ്ക്ക് അനുയോജ്യം.
കുറ്റിച്ചെടിപോലെ നിവർന്നു വളരുന്ന സസ്യമാണ് ഡ്രോസോഫില്ലം.
വളർന്നു വലുതായ തണ്ടുകൾ ഭാരക്കൂടുതൽ മൂലം തറയിലേക്ക് ചരിഞ്ഞ് ഇഴഞ്ഞ് നീണ്ടു വളരുന്നു.
അപൂർവമായി മാത്രം ശാഖിതമാകുന്ന തണ്ടുകൾക്ക് 30 സെ.
മുതൽ ഒന്നര മീറ്റർ വരെ നീളമുണ്ടായിരിക്കും.
തണ്ടുകളുടെ അഗ്രഭാഗത്ത് ഇലകൾ കൂട്ടമായി വളരുന്നു.
തണ്ടുകളിലും ശാഖകളിലും ഇലകൾ കൊഴിഞ്ഞുപോയ വടുക്കൾ കാണാം.
മീറ്ററോളം നീളമുള്ള ഡ്രോസോഫില്ലത്തിന്റെ ഇലകൾ വളരെ നേർത്തതും ഇളം പച്ചനിറമുള്ളതുമായിരിക്കും.
ഇലകളെല്ലാം ഒരു കേന്ദ്രത്തിൽ നിന്നു പുറപ്പെടുന്നവയാണെങ്കിലും അവ എല്ലാ വശങ്ങളിലേക്കും ചിതറി വിന്യസിച്ചിരിക്കുന്ന അവസ്ഥയിലായിരിക്കും.
ഈ സവിശേഷത ഡ്രോസോഫില്ലത്തിന് ഒരു പൈൻ സസ്യത്തിന്റെ രൂപസാദൃശ്യം പ്രദാനം ചെയ്യുന്നു.
ഇലകൾ നിറയെ മഞ്ഞുതുള്ളി പോലെയുള്ള ഒരു സ്രവം കാണപ്പെടുന്നതിനാൽ പോർച്ചുഗീസുകാർ ഈ സസ്യത്തെ ഡ്യുയീ പൈൻ (Dewy pine) എന്നു വിളിക്കുന്നു.
ഉപരിതലം കുഴിഞ്ഞ് അടിഭാഗം മുഴച്ചിരിക്കുന്ന ഇലകളുടെ തളിരുകൾ സ്പ്രിങ് പോലെ പുറത്തേക്ക് ചുരുണ്ടിരിക്കും.
ഇലകൾ വളരുന്തോറും ചുരുളുകൾ നിവർന്നു വരുന്നു.
ഇരപിടിക്കുന്ന വിധം ഇല
ഡ്രോസോഫില്ലത്തിന്റെ ഇലകളിൽ രണ്ടു വിധത്തിലുള്ള ഗ്രന്ഥികളാണുള്ളത്.
ഇവ ആറു നിരകളിലായി ക്രമീകരിച്ചിരിക്കുന്നു.
ഇലകളുടെ അടിവശത്ത് മധ്യഭാഗത്തായി രണ്ടുനിര ഗ്രന്ഥികളും ഇലകളുടെ രണ്ടു വശത്തേയും അരികുകളിലായി നാലുനിര ഗ്രന്ഥികളുമാണുള്ളത്.
ഇലയുടെ അടിവശത്ത് മധ്യ ഭാഗത്തായി കാണപ്പെടുന്ന ഗ്രന്ഥികൾക്ക് താരതമ്യേന വലിപ്പം കൂടുതലാണ്.
ഇലഞെട്ടുകളിൽ കടും ചുവപ്പു നിറത്തിൽ കുമിളകൾ പോലെ കാണപ്പെടുന്ന ഗ്രന്ഥികൾ പശിമയുള്ള സ്രവം (mucilage) പുറപ്പെടുവിക്കുന്നു.
ഗ്രന്ഥികളുടെ ഉപരിതലത്തിൽ സ്രവം തങ്ങിനിൽക്കുമ്പോൾ ഗ്രന്ഥിക്ക് വലിപ്പക്കൂടുതൽ തോന്നിക്കും.
ഇലകളുടെ അരികുകളിലെ ഗ്രന്ഥികൾ പുറപ്പെടുവിക്കുന്ന സ്രവത്തിന് തേനിന്റെ ഗന്ധമായിരിക്കും.
കടും ചുവപ്പു നിറവും തേനിന്റെ മണവും പ്രാണികളെ സസ്യത്തിലേക്ക് ആകർഷിക്കാൻ സഹായിക്കുന്നു.
ഗ്രന്ഥികളിൽ പറന്നു പറ്റുന്ന പ്രാണികൾ പശയുള്ള സ്രവത്തിൽ നിന്നു രക്ഷപ്പെടാൻ ശ്രമിക്കുന്നതിനിടയ്ക്ക് ഗ്രന്ഥിയുടെ കുമിളപോലെയുള്ള ഉപരിഭാഗം അടർന്നു പോകുകയും തത്ഫലമായി സ്രവിക്കപ്പെടുന്ന അധികസ്രവം പ്രാണിയെ പൊതിഞ്ഞ് കൊല്ലുകയും ചെയ്യുന്നു.
ഇതോടൊപ്പം തന്നെ ദഹനഗ്രന്ഥികളും പ്രവർത്തനക്ഷമമാകുന്നു.
ഇലകളുടെ ഉപരിതലത്തിൽ അവിടവിടെയായിട്ടാണ് ദഹനഗ്രന്ഥികൾ വിന്യസിച്ചിരിക്കുന്നത്.
ഇവ ഉത്പാദിപ്പിക്കുന്ന ദഹനരസത്തിൽ പെറോക്സിഡേസ്, എസ്റ്ററേസ്, ആസിഡ് ഫോസ്ഫറ്റേസ്, പ്രോട്ടിയേസ് തുടങ്ങിയ എൻസൈമുകൾ അടങ്ങിയിരിക്കുന്നു.
പുഷ്പങ്ങൾ പൂവ്
ഡ്രോസോഫില്ലത്തിന്റെ ശാഖാഗ്രങ്ങളിൽ ശൂലഗുച്ഛി (cymose) പുഷ്മഞ്ജരിയായിട്ടാണ് പുഷ്പങ്ങളുണ്ടാകുന്നത്.
ഇവയുടെ പുഷ്പങ്ങൾക്ക് രണ്ടര സെ.
മീറ്ററോളം വ്യാസമുണ്ടായിരിക്കും.
കടും മഞ്ഞ നിറത്തിലുള്ള പുഷ്പങ്ങൾക്ക് ലോലമായ അഞ്ച് ദളങ്ങളും, 10-20 കേസരങ്ങളുമുണ്ടായിരിക്കും.
കേസരതന്തുക്കൾ വ്യത്യസ്ത നീളത്തിലുള്ളവയാണ്.
അഞ്ച് നേരിയ വർത്തികകളും ഇതിനുണ്ട്.
ഫലം നേരിയ സംപുടം (capsule) ആണ്.
നെടുകേ പൊട്ടിപ്പിളരുന്ന ഫലത്തിൽ നിന്ന് പയറുവിത്തിന്റെ ആകൃതിയിലുള്ള കറുത്ത വിത്തുകൾ പുറത്തേക്ക് ചിതറിത്തെറിക്കുന്നു.
അവലംബം പുറത്തേക്കുള്ള കണ്ണികൾ Images for drosophyllum http://www.sarracenia.com/faq/faq5280.html http://www.flytrapcare.com/drosophyllum-lusitanicum.html Archived 2012-05-02 at the Wayback Machine .
വീഡിയോ http://www.youtube.com/watch?v=0zN3DL70b_4 feature=related കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്രോസോഫില്ലം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തരാനെ അലിദൂസ്തി
ഇറാനിയൻ അഭിനേത്രിയാണ് തരാനെ അലിദൂസ്തി ഇംഗ്ലീഷ് Taraneh Alidoosti , പേർഷ്യൻ : ترانه عليدوستی ‬ , ജനനം 12 ജനുവരി 1984).
89ാമത് അക്കാദമി അവാർഡ് നേടിയ [[ദ സെയിൽസ്മാൻ]] എന്ന ചിത്രത്തിലെ നായികയായിരുന്നു.
2012, ൽ ഫിലിം മന്തിലി മാഗസിൻ നടത്തിയ നൂറ്റാണ്ടിലെ പോളിൽ മികച്ച നടിയായി തെരഞ്ഞെടുക്കപ്പെട്ടിരുന്നു .
പതിനേഴാം വയസിൽ അഭിനയിക്കാനാരംഭിച്ചു.
അയാം തരാന 15 എന്ന ചിത്രത്തിലൂടെയായിരുന്നു രംഗപ്രവേശം.
മികച്ച നടിക്കുള്ള ബ്രോൺസ് ലെപ്പേഡ് ലൊക്കാർണോ ഫെസ്റ്റിവലിൽ 2002 ൽ നേടി.
ഇരുപതാമത് ഫജർ ചലച്ചിത്രോത്സവത്തിൽ മികച്ച നടിക്കുള്ള ക്രിസ്റ്റൽ സിമോർഗ് പരസ്കാരവും ലഭിച്ചിട്ടുണ്ട്.
ആദ്യ മൂന്നു ചിത്രങ്ങളിലെ വേഷങ്ങൾക്കും ഫജർ ചലച്ചിത്രോത്സവങ്ങളിൽ മികച്ച നടിക്കുള്ള നാമനിർദ്ദേശം ലഭിച്ചു.
നാടകങ്ങളിലും അഭിനയിക്കാറുണ്ട്.
അസ്ഗർ ഫർഹാദി ചിത്രങ്ങളിലെ അവരുടെ അഭിനയം ഏറെ പ്രകീർത്തിക്കപ്പെട്ടിട്ടുണ്ട്.
അക്കാദമി അവാർഡും പ്രതിഷേധവും
യുഎസ് പ്രസിഡന്റ് ഡൊണാൾഡ് ട്രംപിന്റെ വിസാ നയത്തിനോടുള്ള പ്രതിഷേധമായി 89ാ മത് ഓസ്‌കർ പുരസ്‌കാര ചടങ്ങിൽ നിന്നും അലിദൂസ്തി വിട്ടു നിന്നു.
അലിദൂസ്തി അഭിനയിച്ച് അസ്‌കർ ഫർഹാദി സംവിധാനം ചെയ്ത ദ സെയിൽസ്മാൻ വിദേശ ഭാഷാ ചിത്രങ്ങളുടെ വിഭാഗത്തിൽ ആ വർഷം പുരസ്കാരം നേടി.
ഇറാനികൾക്ക് വിസ അനുവദിക്കില്ലെന്ന ട്രംപിന്റെ നിലപാട് വംശീയ വിവേചനമാണെന്നും.
സാംസ്‌കാരിക പരിപാടിയായാണെങ്കിൽ കൂടി ഓസ്‌കാർ പുരസ്‌കാര ചടങ്ങ് താൻ ബഹിഷ്‌ക്കരിക്കുകയാണെന്നും തരാനെ ട്വിറ്ററിൽ കുറിച്ചു.
ഫിലിമോഗ്രാഫി ഫിലിം 2002: Iഅയാം തരാന, 15 ( من ترانه پانزده سال دارم ) 2004: ദ ബ്യൂട്ടിഫുൾ സിറ്റി ( شهر زیبا ) 2006: ഫയർവർക്ക്സ് വെനസ്ഡേy ( چهارشنبه سوری ) 2008: കാനൺ ( کنعان ) 2008: ഷിറിൻ ( شیرین ) 2008: താർഡിഡ് ( تردید ) 2009: എബൗട്ട് എല്ലി ( درباره الی ) 2010: വാട്ട്എവർ ഗോഡ് വാണ്ട്സ് ( هرچی خدا بخواد ) 2011: ലൈഫ് വിത്ത് കോൾഡ് ഐസ് ( زندگی‌ با چشمانی بسته ) 2011: അറ്റ് ദ എൻഡ് ഓഫ് എയ്ത്ത് സ്ട്രീറ്റ് ( انتهای خیابان هشتم ) 2012: മോഡസ്റ്റ് റിസപ്ഷൻ ( پذیرایی ساده ) 2013: ദ ഷൈലോ യെല്ലോ സ്കൈ ( آسمان زرد کم عمق) 2014: ദ വെഡ് ലോക്ക് ( زندگی مشترک آقای محمودی و بانو ) 2014: ആറ്റം ഹാർട്ട് മദർ ( مادر قلب اتمی ) 2015: അബ്സലൂട്ട് റസ്റ്റ് ( استراحت مطلق ) Alidoosti with Shahab Hosseini - അസ്ഗർ ഫർഹാദി സെയിൽസ്മാൻ കോൺഫറൻസിൽ 2016: The Salesman ( فروشنده ) TV 2015: Shahrzad ( شهرزاد ) പുരസ്കാരങ്ങൾ 2002: Fajr Film Festival Won Crystal Simorgh for Best Actress - I'm Taraneh 15 2002: Locarno International Film Festival Won for Best Actress - I'm Taraneh 15 2004: Fajr Film Festival Nominated Crystal Simorgh for Best Actress - The Beautiful City 2012: Cinefan Festival of Asian and Arab Cinema Won Competition Award - Modest Reception 2013: Vesoul International Film Festival Won Special Mention of the International Jury - Modest Reception 2013: Fajr Film Festival Nominated Crystal Simorgh for Best Actress in a Leading Role - The Shallow Yellow Sky 2016: Hafez Award Nominated for Best Actress Drama - Shahrzad അവലംബം പുറം കണ്ണികൾ Official Weblog ഇന്റർനെറ്റ് മൂവി ഡാറ്റാബേസിൽ നിന്ന് തരാനെ അലിദൂസ്തി (പേർഷ്യൻ) Taraneh Alidoosti Archived 2002-08-03 at the Wayback Machine .
at Iranactor.com (പേർഷ്യൻ) Taraneh Alidoosti Archived 2010-11-16 at the Wayback Machine .
at SourehCinema.com (പേർഷ്യൻ) Taraneh Alidoosti Archived 2011-10-05 at the Wayback Machine .
at Cinetmag.com (പേർഷ്യൻ) Taraneh Alidoosti Photo Gallery Archived 2017-02-03 at the Wayback Machine .
at photo-aks.com തരാനെ അലിദൂസ്തി ട്വിറ്ററിൽ തരാനെ അലിദൂസ്തി ഇൻസ്റ്റാഗ്രാമിൽ
തളിപ്പറമ്പ് റവന്യൂ ഡിവിഷൻ
കേരളത്തിൽ കണ്ണൂർ ജില്ലയിലെ ഒരു റവന്യൂ ഡിവിഷനാണ് തളിപ്പറമ്പ റവന്യൂ ഡിവിഷൻ .
റവന്യൂ ഡിവിഷണൽ ആസ്ഥാനം തളിപ്പറമ്പിലാണ് .
റവന്യൂ ഡിവിഷണൽ ഓഫീസറുടെ നേതൃത്വത്തിലാണ് റവന്യൂ ഡിവിഷൻ ഓഫീസ് പ്രവർത്തിക്കുന്നത്.
ചുവടെയുള്ള 3 താലൂക്കുകളാണ് തളിപ്പറമ്പ റവന്യൂ ഡിവിഷൻ്റെ അധികാര പരിധിയിൽ വരുന്നത്; പയ്യന്നൂർ താലൂക്ക് തളിപ്പറമ്പ് താലൂക്ക് കണ്ണൂർ താലൂക്ക് അവലംബം
പാണി മരപ്പാണി കൊട്ടുന്നു.
കേരളത്തിലെ വാദ്യോപകരണങ്ങളിൽ അനുഷ്ഠാനബദ്ധമായ വാദ്യമാണ് പാണി അഥവാ മരം .
പാണി രണ്ടു തരമുണ്ട്.
മരപ്പാണിയും (വലിയത്), തിമിലപ്പാണിയും (ചെറിയത്).
ചെണ്ടയും മദ്ദളവും ചേർന്ന രൂപമാണ് ഇതിന്.
വരിക്കപ്ലാവിന്റെ കുറ്റിയിൽ പശുവിന്റെ തോൽ കെട്ടിയാണ് ഇതിന്റെ നിർമ്മാണം.
കൊട്ടുന്ന രീതി
ക്ഷേത്രങ്ങളിൽ കലശങ്ങളിൽ (നവീകരണം-പുന പ്രതിഷ്ഠ കലശങ്ങൾ, അഷ്ടബന്ധ കലശം,ദ്രവ്യ കലശം) ബ്രഹ്മ കലശം എഴുന്നള്ളിക്കുന്നതിനു മുൻപും സംഹാരം, തത്ത്വം, സംഹാര തത്ത്വ കലശം(പുനപ്രതിഷ്ടക്ക്) മുതലായ കലശങ്ങൾക്കും, ഉത്സവബലിക്കും (എഴുന്നള്ളിക്കുന്നതിനു മുന്പ്) ആണ് സാധാരണയായി മര പാണി കൊട്ടുന്നത്.
സാധാരണ മറ്റു വാദ്യോപകരങ്ങൾ കൊട്ടുന്നതുപോലെയല്ല പാണി കൊട്ടുന്നത്.
പാണി കൊട്ടുന്ന മാരാര് കുളി കഴിഞ്ഞു ഭസ്മം പൂശി തറ്റുടുത്ത്‌ ഉത്തരീയം ഇടണം.
പാണി കൊട്ടാൻ തുടങ്ങുന്നതിനു മുന്പ് വിളക്കിനു മുന്നിൽ നിറപറ വയ്ക്കുന്നു.
അതിനു ശേഷം പാണി യിൽ ചോറിടുന്നു(ഓണക്കലരിയും കരിപൊടിയും ചേർത്ത്) ശുദ്ധമാക്കുന്നു എന്നാണു ഇതിനു പിന്നിലെ  സങ്കൽപം.
(പാണിക്ക് ശേഷം ഇത് തുടച്ചു മാറ്റും.) പിന്നെ തന്ത്രിയുടെ അനുവാദത്തോടു കൂടി ക്ഷേത്രം മേൽശാന്തി നിറപറക്കു മുന്നിലെ വിളക്ക് കൊളുത്തുന്നു.
പിന്നെ മാരാര് തന്ത്രിയോട് മൂന്നു വട്ടം അനുവാദം ചോദിച്ച ശേഷം പാണി തുടങ്ങുന്നു.
മൂന്നു ത തോം,നാല് ത തതോം എന്ന രീതിയിലാണ് സാധാരണ കൊട്ടുക.
എന്നാൽ  ഓരോ സന്ദർഭതിനനുസരിച്ചു കൊട്ടുന്നതിൽ മാറ്റം ഉണ്ടാവാം.
ചേങ്ങിലയും ഇലത്താളവും പിന്നെ ശംഖും സന്ദർഭതിനനുസരിച്ചു  ഉപയോഗിക്കുന്നു.
ചില പ്രാദേശിക വ്യത്യാസങ്ങൾ പാണിക്കുണ്ട്.
ഓരോ പ്രദേശത്തും ഓരോ ബാണി അഥവാ ശൈലിയാണ് ഇത് കൊട്ടുന്നത്, ചടങ്ങിലും വസ്ത്രധാരണത്തിലും വ്യത്യാസമുണ്ട്.
മലബാർ പ്രദേശങ്ങളിൽ തറ്റും ഉത്തരീയവും മരക്കാരന് (പാണി കൊട്ടുന്നയാൾ) മാത്രമേ പതിവുള്ളൂ.
എന്നാൽ മധ്യതിരുവിതാംകൂറിൽ കൂടെയുള്ളക്കും (ശംഖ് ഊതുന്നയാൾക്കും മറ്റും) ഇത് നിർബന്ധമാണ്.
പാണി കൊട്ടലിന്റെ ചടങ്ങുകളും കൂടുതലാണ് മലബാറിൽ.
ചില ഇടങ്ങളിൽ ഒരു മരമേ ഉപയോഗിക്കൂ.
ചില ഇടങ്ങളിൽ ഒരു മരവും ചേങ്ങിലയും ശംഖും പിന്നെ വലംതലയും ഉപയോഗിക്കുന്നു.
മറ്റു ചിലയിടങ്ങളിൽ തിമില കൂടെയുണ്ടാവും.
ഉത്തര മലബാറിൽ പാണി കഴിഞ്ഞതിനു ശേഷം കലശം എഴുന്നള്ളിക്കുന്നു.
അഭിഷേകത്തിനു ശേഷം പാണി മടക്കുക എന്നൊരു ചടങ്ങ് കൂടിയുണ്ട്.
വളരെ ശ്രദ്ധയോടും ശുദ്ധിയോടും കൂടെ ചെയ്യേണ്ട കർമം ആണ് പാണി കൊട്ടൽ.
" പാണി പിഴച്ചാൽ കോണി".
എന്നൊരു പഴഞ്ചൊല്ലുണ്ട് .
അതായത് മരപ്പാണി കൊട്ടുമ്പോൾ പിഴക്കാൻ പാടില്ലെന്നാണ്.
പിഴച്ചാൽ മരണം സംഭവിക്കാം എന്ന് വിശ്വാസമുണ്ട്.
അതുകൊണ്ടാവാം ക്ഷേത്രവാദ്യങ്ങളിൽ കൊട്ടാൻ ഏറ്റവും പ്രയാസമുള്ളത് പാണികൊട്ടലാണെന്നു ചില മേളക്കാർക്ക് അഭിപ്രായമുള്ളത്.
അവലംബം http://vaadyakala.blogspot.in/2012/02/blog-post_25.html വെളിച്ചം Archived 2016-03-04 at the Wayback Machine .
കുട്ടികൃഷ്ണ മാരാർ ഇംഗ്ലീഷ് വിലാസം https://ml.wikipedia.org/wiki/Kuttikrishna_Marar
BADAAM GANG NO:1
കേരളത്തിലെ പ്രമുഖ സാഹിത്യവിമർശകനും ഭാഷാശാസ്ത്രജ്ഞനുമായിരുന്നു തൃപ്രങ്ങോട് കിഴക്കേ മാരാത്ത് കുട്ടികൃഷ്ണ മാരാർ (ജനനം: ജൂൺ 14, 1900; മരണം: ഏപ്രിൽ 6, 1973‌).
കരിക്കാട്ട് മാരാത്ത് കൃഷ്ണമാരാരുടേയും തൃപ്രങ്ങോട്ട് കിഴക്കേമാരാത്ത് ലക്ഷ്മി മാരസ്യാരുടേയും പുത്രനായാണ് ജനിച്ചത്.
കൊല്ലവർഷം 1900-ൽ (1924-25) തൃക്കാവിൽ കിഴക്കേ മാരത്ത് നാരായണിക്കുട്ടി മാരസ്യാരെ വിവാഹം ചെയ്തു.
കുലവിദ്യയിലായിരുന്നു ആദ്യ അഭ്യസനം.
1923-ൽ പട്ടാമ്പി സംസ്കൃത കോളേജിൽ നിന്ന് സാഹിത്യശിരോമണി പരീക്ഷ ഒന്നാമനായി വിജയിച്ചു.
കുട്ടിക്കാലത്ത് തന്നെ ചിത്രകലയിലും സാഹിത്യത്തിലും അതീവ തല്പരനായിരുന്നു മാരാർ.
തന്റെ പിതൃഗ്രാമക്ഷേത്രമായ കരിക്കാട് സുബ്രഹ്മണ്യക്ഷേത്രത്തിൽ അയ്യപ്പന്റെ ശ്രീകോവിൽച്ചുമരിൽ അദ്ദേഹം വരച്ച  ചിത്രം പ്രശസ്തമാണ്.
കരിക്കാട് ശ്രീകോവിലിന്റെ ചുമരിൽ കുട്ടിക്കൃഷ്ണമാരാർ ശ്രീകൃഷ്ണനെ വരച്ച ചിത്രം
വിദ്യാർത്ഥിയായിരിക്കുമ്പോൾ തന്നെ അക്കാലത്തെ പണ്ഡിതരുടെ വിഹാരരംഗമായിരുന്ന സഹൃദയ തുടങ്ങിയ സംസ്കൃത പത്രികകളിൽ മാരാരുടെ ലേഖനങ്ങളും ഇടംകണ്ടിരുന്നു.
പട്ടാമ്പിക്കോളേജിലെ അദ്ധ്യാപകനായിരുന്ന ശംഭുശർമ്മയുടെ ‘ സാത്വിക സ്വപ്നം ‘, ‘ പ്രാകൃതസംവിധാനം ‘ തുടങ്ങിയ സംസ്കൃതകൃതികൾക്ക് അവതാരികയും ടിപ്പണിയും മാരാരാണ് എഴുതിയത്.
പിന്നീട് വള്ളത്തോൾ കൃതികളുടെ പ്രസാധകനായും, കുട്ടികളുടെ സംസ്കൃതാധ്യാപകനായും, കലാമണ്ഡലത്തിലെ വള്ളത്തോളിന്റെ സഹയാത്രികനായുമിരുന്നു.
വള്ളത്തോളുമായുള്ള സഹവാസം മാരാരുടെ ശ്രദ്ധയെ സംസ്കൃതത്തിൽ നിന്ന് മലയാളത്തിലേക്ക് കൊണ്ടുവന്നു.
ആ സമയത്ത് നാലപ്പാട്ട് നാരായണ മേനോനെ കാണുകയും അദ്ദേഹത്തിൽ മാരാർ ഗുരുവിനെ കണ്ടെത്തുകയും ചെയ്തു.
ആ‍ദ്യകാലത്ത്(1928) ‘ സാഹിത്യഭൂഷണം ‘ എന്നൊരു അലങ്കാരഗ്രന്ഥമെഴുതിയെങ്കിലും അച്ചടിശാലയിൽ നിന്ന് വിട്ടുകിട്ടിയില്ല.
ആ പുസ്തകം 1965-ൽ സാഹിത്യപ്രവർത്തകസംഘം പ്രസിദ്ധപ്പെടുത്തുകയുണ്ടായി.
വിമർശനകല
വിമർശനത്തെ സർഗാത്മക കലയാക്കി മാറ്റിയ ആളാണ്‌ മാരാർ.
"കല കലയ്ക്കു വേണ്ടി", "കല ജീവിതത്തിനു വേണ്ടി" എന്ന രണ്ടു വാദമുഖങ്ങളുടെ ഇടയിൽ "കല ജീവിതം തന്നെ" എന്ന വാദം അവതരിപ്പിച്ചു അദ്ദേഹം.
വിമർശനം പക്ഷപാതപരമായിരിക്കണം എന്നും പക്ഷപാതപരമല്ലാത്ത വിമർശനം, വിമർശകന്റെ വ്യക്തിത്വം അലിഞ്ഞു ചേരാഞ്ഞതിനാൽ നിർജീവം ആയിരിക്കുമെന്നും മാരാർ വിശ്വസിച്ചു.
ഒരു വിധികർത്താവ് എന്നതിലുപരി സ്വന്തം പക്ഷത്തിനു വേണ്ടി വാദിക്കുന അഭിഭാഷകനായിരിക്കണം വിമർശകൻ എന്ന് മാരാർ വാദിച്ചു.
ഭാരതീയ സൗന്ദര്യ ശാസ്ത്ര സിദ്ധാന്തങ്ങളിൽ  മഹിമഭട്ടന്റെ "അനുമാന"ത്തോട്  ആയിരുന്നു അദ്ദേഹത്തിനു പ്രതിപത്തി.
ഇത് അദ്ദേഹത്തിന്റെ ഭാരതപര്യടനം എന്ന കൃതിയിൽ  ഉടനീളം പ്രകടമാണ്.
"മുണ്ടക്കൽ സന്ദേശം ഒരു മുഴുത്ത ചിരി " എന്ന ലേഖനത്തിൽ ഉണ്ണുനീലിസന്ദേശം ഒരു ഹാസ്യ കവനമാണെന്ന് വാദിക്കുന്ന മാരാരും ആശാന്റെ ലീല ഭർത്താവിനെ കൊന്നതാണ് എന്ന് വാദിക്കുന്ന മാരാരും ഒട്ടും വ്യത്യസ്തമല്ല പ്രമുഖ പ്രവർത്തനങ്ങൾ
1938 മുതൽ 1968 വരെ മാതൃഭൂമിയിലെ പ്രൂഫ് വായനക്കാരനായിരുന്നു മാരാർ.
അക്കാലത്താണ് മാരാരുടെ പ്രമുഖ സാഹിത്യ പരിശ്രമങ്ങളെല്ലാമുണ്ടായത്.
‘ മലയാളശൈലി ‘ മുതൽ ‘ കലജീവിതം തന്നെ ‘ വരെയുള്ള എല്ലാ പ്രധാന നിരൂപണങ്ങളും ഉപന്യാസങ്ങളും ഇക്കാലത്താണ് മാരാർ രചിച്ചത്.
മലയാള ശൈലി എന്ന പുസ്തകം എന്താണ് മലയാളം എന്ന് മലയാളിയെ പഠിപ്പിച്ചുവെങ്കിൽ ‘ ഭാരതപര്യടനം ‘ എന്ന ഇതിഹാസപഠനം മഹാഭാരതത്തെ എപ്രകാരം വായിക്കണമെന്ന് കാട്ടിത്തന്നു.
1953 മുതൽക്കേ കാളിദാസന്റെ കൃതികളുടെ ഗദ്യപരിഭാഷകളും മാരാർ എഴുതുന്നുണ്ടായിരുന്നു.
‘ രാജാങ്കണം ‘ എന്ന നിരൂപണകൃതി ഏറെ പ്രകീർത്തിക്കപ്പെട്ട പുസ്തകമാണ്.
1947-ൽ പട്ടാമ്പി ശ്രീനീലകണ്ഠ സംസ്കൃത കോളേജിൽ നിന്ന് സാഹിത്യരത്നം, തൃപ്പൂണിത്തുറ സംസ്കൃത കോളേജിൽ നിന്ന് സാഹിത്യനിപുണൻ പുരസ്കാരങ്ങൾ നേടി.
‘ ഭാരതപര്യടന ‘ത്തിനു മദ്രാസ് ഭരണകൂടത്തിന്റെ പുരസ്കാരവും.
‘ കല ജീവിതം തന്നെ ‘ എന്ന പുസ്തകത്തിന് കേരള സാഹിത്യ അക്കാദമിയുടേയും കേന്ദ്ര സാഹിത്യ അക്കാദമിയുടേയും പുരസ്കാരങ്ങൾ ലഭിച്ചു.
1961 മുതൽ പ്രധാനമായും ആധ്യാത്മകോപന്യാസങ്ങളാണ് മാരാർ എഴുതിയിരുന്നത്.
മാതൃഭൂമിയിൽ നിന്ന് വിരമിച്ചശേഷം ശ്രീരാമകൃഷ്ണാശ്രമവുമായി ബന്ധപ്പെട്ടാണ് പ്രവർത്തിച്ചു വന്നത്.
അക്കാലത്ത് മാരാർ പലർക്കുമെഴുതിയ കത്തുകൾ മരണശേഷം പ്രസിദ്ധീകരിച്ചിട്ടുണ്ട്.
1966 മെയ് 27-ന് ഭാര്യ മരിച്ചതോടെ പൂർണ്ണമായും ആധ്യാത്മികമാർഗ്ഗത്തിലേക്ക് തിരിഞ്ഞ മാരാർ 1973 ഏപ്രിൽ 6-ന് രാത്രി 12:30-ന് കോഴിക്കോട്ടുവച്ച് അന്തരിച്ചു.
അവസാനത്തെ കുറച്ചു വർഷക്കാലം അദ്ദേഹം അൽഷിമേഴ്സ് രോഗബാധിതനായിരുന്നു.
കൃതികൾ കലജീവിതം തന്നെ മലയാളശൈലി സാഹിത്യഭൂഷണം രാജാങ്കണം ഭാരതപര്യടനം.
പതിനഞ്ചുപന്യാസങ്ങൾ ഋഷിപ്രസാദം സാഹിത്യസല്ലാപം സാഹിത്യവിദ്യ കൈവിളക്ക് ചർച്ചായോഗം ദന്തഗോപുരം വൃത്തശിൽപം ഭാഷാപരിചയം ഹാസ്യസാഹിത്യം ശരണാഗതി ഗീതപരിക്രമണം ഭാഷാവൃത്തങ്ങൾ ( കുട്ടികൾക്കുള്ള വൃത്തശാസ്ത്രം ) ഇങ്ങുനിന്നോളം പലരും പലതും നളിനിയും ഇവാൻജലിനും (താരതമ്യ പഠനം ) രഘുവംശം ( ഗദ്യപരിഭാഷ ) നിഴലാട്ടം ( കവിത ) ജീവിച്ചിരുന്നാൽ ( നാടകം ) വിശ്വാമിത്രൻ ( ബാലസാഹിത്യം ) മാരാരുടെ കത്തുകൾ പരിഭാഷകൾ - അഭിജ്ഞാനശാകുന്തളം, കുമാരസംഭവം, ഭജഗോവിന്ദം, മേഘസന്ദേശം
മാരാരെ കുറിച്ചുള്ള പ്രധാന പുസ്തകങ്ങൾ: മാരാരുടെ കുരുക്ഷേത്രം -എം എൻ. കാരശ്ശേരി ആഗോളീകരണ കാലത്തെ കുട്ടികൃഷ്ണമാരാര് - ഡോ. ഷൂബ കെ എസ്സ് സൂചന കേരളവിജ്ഞാനകോശം 1988
തിത്തോഗലിയ ഇംഗ്ലീഷ് വിലാസം https://ml.wikipedia.org/wiki/Jain_Agamas തിത്തോഗലിയ
ജൈനധർമഗ്രന്ഥത്തെ തിത്തോഗലിക എന്നു പറയുന്നു.
പ്രാകൃതഭാഷയിലാണ് ഈ പുരാണകാവ്യകൃതി.
ഗ്രന്ഥകാരനെപ്പറ്റിയും കാലത്തെപ്പറ്റിയും വ്യക്തമായ സൂചന ലഭിച്ചിട്ടില്ല.
7-ആം നൂറ്റാണ്ടിൽ രചിച്ച വ്യവഹാരഭാഷ്യം എന്ന കൃതിയിൽ പരാമർശിക്കുന്നതിനാൽ 7-ആം നൂറ്റാണ്ടിനു മുമ്പാണ് കാലമെന്നനുമാനിക്കാം.
ശ്വേതാംബരജൈന വിഭാഗക്കാരുടെ പുരാണഗ്രന്ഥങ്ങളുടെ പട്ടികയിൽ ഈ കൃതി ഉൾപ്പെടുത്തിയിട്ടുണ്ട്.
ജൈനവിശ്വാസമനുസരിച്ചുള്ള കാലചക്രത്തിന്റെ ഗതിയാണ് ഇതിൽ മുഖ്യമായി വർണിക്കുന്നത്.
1233 ഗാഥകളാണ് തന്റെ ഗ്രന്ഥത്തിലുള്ളതെന്ന് ഗ്രന്ഥകാരൻ രേഖപ്പെടുത്തിയിട്ടുണ്ടെങ്കിലും കൈയെഴുത്തു പ്രതികളിൽ 1251 മുതൽ 1254 വരെ ഗാഥകളാണുള്ളത്.
കലചക്രം
കാലചക്രം എന്ന നിലയിൽ കാലചംക്രമണം ചാക്രികമാണെന്നാണ് ജൈനവിശ്വാസം.
കാലചക്രത്തിന് ഉത്സർപ്പിണി, അവസർപ്പിണി എന്നീ രണ്ട് ഭാഗങ്ങളും ഓരോ ഭാഗത്തിനും വീണ്ടും ആറുഭാഗം വീതവും (ചക്രത്തിന്റെ ആറ് ആരക്കാലുകളായാണ് ഇതിനെ കണക്കാക്കുന്നത്) ഉണ്ടെന്നു പറയുന്നു.
ജൈനധർമം ഉന്നതിയിലേക്കുവരുന്ന ഘട്ടമാണ് ഉത്സർപ്പിണി.
അവനതിയിലേക്കുവരുന്നത് അവസർപ്പിണി.
അവസർപ്പിണി
അവസർപ്പിണിയിലെ മൂന്നും നാലും വിഭാഗങ്ങൾ പ്രത്യേകം വർണിക്കുന്നു.
ആദ്യത്തെ തീർഥങ്കരനായ ഋഷഭന്റേയും തുടർന്നുവന്ന തീർഥങ്കരന്മാരുടേയും ഇവരുടെ സമകാലികരായ ചക്രവർത്തി, വാസുദേവൻ തുടങ്ങിയ വിശിഷ്ട വ്യക്തികളുടേയും കഥ വിവരിക്കുന്നു.
അവസർപ്പിണിയുടെ നാലാം വിഭാഗത്തിൽ 3 വർഷവും 8 മാസവും ഒരു പക്ഷവും ബാക്കിയുള്ള കാലത്താണ് മഹാവീരന്റെ നിർവാണവും പാലകന്റെ രാജ്യാഭിഷേകവും എന്നു രേഖപ്പെടുത്തിയിരിക്കുന്നു.
പാലകൻ 60 വർഷവും തുടർന്ന് നന്ദരാജവംശം 155 വർഷവും മൌര്യവംശം 160 വർഷവും പുഷ്യമിത്രൻ 30-ഉം ബലമിത്രനും ഭാനുമിത്രനും കൂടി 60 വർഷവും നഹുഷൻ 40 വർഷവും രാജ്യം ഭരിച്ചു.
മഹാവീരനുശേഷം 605 വർഷം കഴിഞ്ഞപ്പോൾ ശകൻ രാജാവായി.
കൽക്കി തുടങ്ങിയ ദുഷ്ടരാജാക്കന്മാരെപ്പറ്റിയും ഇതിൽ പരാമർശമുണ്ട്.
ജൈനധർമ ഗ്രന്ഥങ്ങൾ ഇവരുടെ കാലത്തു നാശോന്മുഖമായതായും ഭദ്രബാഹു, സ്‌ഥൂലഭദ്രൻ തുടങ്ങിയ മുനിമാരുടെ പ്രയത്നത്താൽ അവ വീണ്ടും പുനർജനിച്ചതായും വിവരിക്കുന്നു.
അവസർപ്പിണി കാലത്തിന്റെ അന്ത്യത്തോടെ ജൈനധർമം നഷ്ടപ്രായമാകുമെന്നും വീണ്ടും ഉത്സർപ്പിണി കാലഘട്ടത്തിൽ പുരോഗതി നേടുമെന്നും രേഖപ്പെടുത്തുന്നു.
ജഡവസ്തുക്കൾ
ജഡവസ്തുക്കളെ ജൈനധർമമനുസരിച്ച് 5 ആയി വിഭജിച്ചിട്ടുണ്ട്.
പുദ്ഗലാസ്തികായം (Matter), ആകാശാസ്തികായം (Space), ധർമാസ്തികായം (The fulcrum of motion), അധർമാസ്തികായം (The fulcrum of rest), കാലം (Time)
എന്നിങ്ങനെയാണ് ആ വിഭജനം.
ഇതിൽ കാലത്തെ ഒരു വസ്തുവിപര്യയം (Modification of substance) എന്ന നിലയിലാണ് പരിഗണിക്കുന്നത്.
ജൈന തത്ത്വചിന്തയിൽ കാലം ഒരു വസ്തുവല്ല, വസ്തുക്കളുടെ പൂർവാവസ്ഥയേയും ഉത്തരാവസ്ഥയേയും വെളിപ്പെടുത്തുന്ന അഖണ്ഡപ്രതിഭാസമായ യാഥാർഥ്യമാണ് എന്ന് തിത്തോഗലിയ വ്യക്തമാക്കുന്നു.
ശ്വേതാംബര ജൈനഗ്രന്ഥ പരമ്പരയിലെ 45 ഗ്രന്ഥങ്ങളുടെസമാഹാരത്തിൽ (പൌരോഹിത്യ ശാസ്ത്രം) തിത്തോഗലിയ പരാമർശിക്കപ്പെട്ടിട്ടില്ല.
എന്നാൽ 84 ഗ്രന്ഥങ്ങളുടെ സമാഹാരത്തിൽ ഇത് ഉൾക്കൊള്ളിച്ചിട്ടുണ്ട്.
തിത്തോഗലിപന്നയ എന്ന ഗ്രന്ഥം ജാലോറിൽനിന്ന് 1975-ലും ഡി.ഡി.മാൽവാനിയയുടെ സ്റ്റഡീസ് ഒഫ് തിത്തോഗലിയ ജയ് പൂരിൽനിന്ന് 1971-ലും പ്രസിദ്ധീകരിച്ചിട്ടുണ്ട്.
മുനികല്യാൺ വിജയാജിയുടെ വീരനിർവാണസംവത് ഔർ ജൈൻകാലഗണന (1931) എന്ന ഗ്രന്ഥം തിത്തോഗലിയയെ ആധാരമാക്കിയാണു രചിച്ചത്.
അവലംബം പുറത്തേക്കുള്ള കണ്ണികൾ http://www.cs.colostate.edu/~malaiya/agamas.html http://www.jainuniversity.org/PDFs/eng-lib/4.2.pdf Archived 2012-05-16 at the Wayback Machine .
http://www.adishakti.org/forum/idol_worship_jain_agamas_give_no_reference_to_moorthis_in_poojas_or_temples_4-07-2007.htm
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിത്തോഗലിയ (തീർഥോദ്ഗലിക) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ദി ഗ്രേറ്റസ്റ്റ് ഓഫ് ഓൾ ടൈം
എ.ജി.എസ് എന്റർടൈൻമെന്റ് നിർമ്മിച്ച് വെങ്കട്ട് പ്രഭു സംവിധാനം ചെയ്ത ദളപതി വിജയ് നായകനായി 2024-ൽ പുറത്തിറങ്ങിയ ഒരു ഇന്ത്യൻ തമിഴ് ഭാഷാ സയൻസ് ഫിക്ഷൻ ചിത്രമാണ് ( ഗോട്ട് എന്നും മാർക്കറ്റ് ചെയ്യപ്പെടുന്നു.) ജയറാം , പ്രശാന്ത് , പ്രഭുദേവ , സ്നേഹ , ലൈല ,മീനാക്ഷി ചൗധരി , മോഹൻ , അജ്മൽ അമീർ , യോഗി ബാബു , വിടിവി ഗണേഷ് , വൈഭവ് , പ്രേംഗി അമരൻ,അരവിന്ദ് രാജ്,ആകാശ് ,അജയ് രാജ് എന്നിവരാണ് ഈ ചിത്രത്തിൽ അഭിനയിക്കുന്നത്.
ആദ്യം അറ്റ്‌ലി പ്രൊജക്റ്റ് സംവിധാനം ചെയ്യുമെന്ന് റിപ്പോർട്ടുകൾ ഉണ്ടായിരുന്നു.
എന്നാൽ പിന്നീട് പ്രഭുവിനെ ബോർഡിൽ കൊണ്ടുവന്നു.
വിജയ് യുടെ 68-ാമത്തെ പ്രധാന കഥാപാത്രമായ ചലച്ചിത്രമായതിനാൽ 2023 മെയ് മാസത്തിൽ ദളപതി 68 എന്ന താൽക്കാലിക തലക്കെട്ടിൽ ചിത്രം പ്രഖ്യാപിച്ചു.
2023 ഡിസംബറിൽ ഔദ്യോഗിക പേര് പ്രഖ്യാപിച്ചു.
പ്രിൻസിപ്പൽ ഫോട്ടോഗ്രാഫി 2023 ഒക്ടോബറിൽ ചെന്നൈയിൽ ആരംഭിച്ചു.
തുടർന്ന് തായ്‌ലൻഡിൽ ഒരു ഷെഡ്യൂളും .
കൂടെ  ഹൈദരാബാദിൽ മറ്റൊന്ന് എന്നിങ്ങനെ പല ഷെഡ്യൂളുകളും തീരുമാനിച്ചു.
യുവൻ ശങ്കർ രാജ യാണ് സംഗീതം ഒരുക്കുന്നത്.
ഛായാഗ്രഹണവും എഡിറ്റിംഗും യഥാക്രമം സിദ്ധാർത്ഥ നുനിയും വെങ്കട്ട് രാജനും നിർവഹിക്കും.
കാസ്റ്റ് വിജയ് - ഗാന്ധി, ജീവൻ / സഞ്ജയ്‌ (ഇരട്ടവേഷത്തിൽ) ജയറാം - നസീർ പ്രഭുദേവ - കല്യാൺ സ്നേഹ - അനുരാധ ലൈല - രാധിക മീനാക്ഷി ചൗധരി - ശ്രീനിധി മോഹൻ - രാജീവ് മേനോൻ പ്രശാന്ത് - സുനിൽ അജ്മൽ അമീർ - അജയ് യോഗി ബാബു - ഡയമണ്ട് ബാബു വിടിവി ഗണേഷ് - മഹേഷ്‌ വൈഭവ് - രാകേഷ് പ്രേംഗി അമരൻ - സീനു അരവിന്ദ് ആകാശ് - കാർത്തിക് അജയ് രാജ് - രാജ്‌കുമാർ തൃഷ - ധനലക്ഷ്മി (അതിഥി വേഷം) ശിവകാർത്തികേയൻ - ശിവ (അതിഥി വേഷം) സംഗീതം
പുതിയ ഗീതയ്ക്ക് എന്ന ചലച്ചിത്രത്തിനു ശേഷം വിജയ്ക്കൊപ്പമുള്ള രണ്ടാമത്തെ സഹകരണത്തിലും പ്രഭുവിനൊപ്പമുള്ള പത്താമത് ചിത്രത്തിലും യുവൻ ശങ്കർ രാജയാണ് ഈ ചിത്രത്തിൻ്റെ സൗണ്ട് ട്രാക്കും ഫിലിം സ്കോറും ഒരുക്കുന്നത് .
വാരിസുവിന് ശേഷം ഒരു വിജയ് ചിത്രത്തിന് വേണ്ടി അവരുടെ രണ്ടാമത്തെ സഹകരണത്തോടെ ടി-സീരീസ് ആണ് ഓഡിയോ അവകാശം വാങ്ങിയത് .
ആദ്യ സിംഗിൾ ഒരു ഡപ്പൻകുത്ത് നമ്പറായിരിക്കുമെന്ന് യുവൻ പറഞ്ഞു.
പ്രഭുവിന്റെ അച്ഛൻ ഗംഗൈ അമരൻ,മദൻ കാർക്കി,കബിലൻ വൈരമുത്തു എന്നിവരോടൊപ്പം സിനിമകളുടെ ട്രാക്കിന് വരികൾ എഴുതുമെന്ന് വെളിപ്പെടുത്തി.
ഈ ചലച്ചിത്രത്തിന്റെ സ്ട്രീമിംഗ് അവകാശം നെറ്റ്ഫ്ലിക്സ് 125 കോടി രൂപയ്ക്ക് (16 മില്യൺ യു.എസ് ഡോളർ)  സ്വന്തമാക്കിയതായി റിപ്പോർട്ടുണ്ട്.
തമിഴ് , തെലുങ്ക് , കന്നഡ , ഹിന്ദി ഭാഷകളിലാണ് ഈ ചലച്ചിത്രം പുറത്തിറങ്ങുന്നത്.
Archived 2024-09-21 at the Wayback Machine . [7]
ബാഹ്യ ലിങ്കുകൾ ദി ഗ്രേറ്റസ്റ്റ് ഓഫ് ഓൾ ടൈം ഇന്റർനെറ്റ് മൂവി ഡാറ്റാബേസിൽ അവലംബം ↑ ↑ {{ cite web }} : Cite has empty unknown parameter: | dead-url= ( help ) Missing or empty | date= ( help ) ↑ ↑ ↑ ↑ {{ cite web }} : Cite has empty unknown parameter: | dead-url= ( help ) Missing or empty | date= ( help )
ദാറുൽ ഹുദാ ഇസ്‌ലാമിക് യൂണിവേഴ്സിറ്റി, ചെമ്മാട് ഇംഗ്ലീഷ് വിലാസം https://ml.wikipedia.org/wiki/Darul_Huda_Islamic_University
മലപ്പുറം ജില്ലയിൽ സ്ഥിതിചെയ്യുന്ന ഇസ്‍ലാമിക സർവകലാശാലയാണ് ദാറുൽ ഹുദാ ഇസ്‌ലാമിക് യൂനിവേഴ്സിറ്റി.
കേരളത്തിനകത്തും പുറത്തും നിരവധി വിദ്യാഭ്യാസ സാമൂഹിക പരിഷ്‌കരണത്തിന് നേതൃത്വം നൽകുന്ന ദാറുൽ ഹുദാ ഇന്നൊരു മാതൃകാ വിദ്യാഭാസ പ്രസ്ഥാനമായി മാറിയിട്ടുണ്ട്.
മലപ്പുറം ജില്ലയിലെ ചെമ്മാട് നഗരത്തിൽ പ്രധാന കാമ്പസ് സ്ഥിതി ചെയ്യുന്ന സ്ഥാപനത്തിന് കേരളത്തിനകത്തും പുറത്തുമായി മുപ്പതിലധികം അഫിലിയേറ്റഡ് കോളേജുകളുണ്ട്.
1986-ൽ സ്ഥാപിതമായി.
പാണക്കാട് സയ്യിദ് സാദിഖലി ശിഹാബ് തങ്ങൾ ചാൻസലറും ഡോ. ബഹാഉദ്ദീൻ മുഹമ്മദ് നദ്‌വി വൈസ് ചാൻസലറുമാണ്.
1986 ജൂൺ 25-ആം തിയ്യതി ദാറുൽ ഹുദ ഇസ്ലാമിക്‌ അക്കാദേമി എന്നായിരുന്നു അറിയപ്പെടുന്നത് .
കേരള മുസ്‍ലിംകൾക്കിടയിൽ പ്രചാരത്തിലുണ്ടായിരുന്ന ഉന്നത മതപഠന രംഗത്തെ മത-ഭൌതിക സമന്വയ വിദ്യാഭ്യാസത്തിലൂടെ പുതിയൊരു തലത്തിലേക്ക് ഉയർത്തുകയായിരുന്നു സ്ഥാപക ലക്ഷ്യം.
2009 മെയ് 10ന് ഒരു ഉന്നത ഇസ്‍ലാമിക സർവകലാശാലയായി അപ്ഗ്രേഡ് ചെയ്യപ്പെട്ടു.
പാണക്കാട് സയ്യിദ് മുഹമ്മദലി ശിഹാബ് തങ്ങളാണ് അപ്ഗ്രഡേഷൻ പ്രഖ്യാപന കർമം നിർവഹിച്ചത്.
ഇസ്‍ലാമിക വിജ്ഞാനീയങ്ങളായ ഖുർആൻ, ഹദീസ്, ഫിഖ്ഹ്, അഖീദ, തസ്വവ്വുഫ് എന്നിവയ്ക്കൊപ്പം ഭൌതിക വിജ്ഞാനീയങ്ങളായ സയൻസ്, സോഷ്യൽ സ്റ്റഡീസ്, കംപ്യൂട്ടർ സയൻസ്, കണക്ക് തുടങ്ങിയവയും ഉൾപ്പെടുന്നതാണ് ദാറുൽ ഹുദായുടെ പഠനരീതി.
മലയാളത്തിനുപുറമെ അറബിക് , ഇംഗ്ലീഷ് , ഉർദു , ഹിന്ദി ഭാഷകളിലും പഠിതാക്കൾക്ക് പ്രാവീണ്യം നൽകുന്നു.
ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി മുഖ്യകവാടം അംഗീകാരം
ആഗോള തലത്തിലെ ഇസ്‍ലാമിക് യൂനിവേഴ്സിറ്റികളുടെ ഔദ്യോഗിക പ്രസ്ഥാനമായ ഫെഡറേഷൻ ഓഫ് ദി യൂനിവേഴ്സിറ്റീസ് ഓഫ് ദി ഇസ്‍ലാമിക് വേൾഡിൻറെ അംഗീകാരം ലഭിച്ചിട്ടുണ്ട് ദാറുൽ ഹുദയ്ക്ക്.
ഇസ്‍ലാമിക സർവകലാശാലകളുടെ മറ്റൊരു അന്തർദേശീയ കൂട്ടായ്മയായ ലീഗ് ഓഫ് ഇസ്‍ലാമിക് യൂനിവേഴ്സിറ്റീസിലും ദാറുൽ ഹുദാക്ക് അംഗത്വമുണ്ട്.
ഇൻറർനാഷനൽ ഇസ്‍ലാമിക് യൂനിവേഴ്‍സിറ്റി മലേഷ്യ ഉൾപ്പെടെ ഒട്ടേറെ വിദേശ സർവകലാശാലകളുമായി അക്കാദമിക ധാരണാ പത്രങ്ങളും ദാറുൽ ഹുദാ ഒപ്പു വെച്ചിട്ടുണ്ട്.
തെളിച്ചം മാസിക
ദാറുൽ ഹുദായിൽ നിന്ന് പ്രസിദ്ധീകരിക്കുന്ന ഇസ്‍ലാമിക മലയാള പ്രസിദ്ധീകരണമാണ് തെളിച്ചം മാസിക .
1999 നവംബറിൽ പ്രസിദ്ധീകരണമാരംഭിച്ചു.
മതം , സാമൂഹികം, സാംസ്കാരികം, ചരിത്രം , ശാസ്ത്രം , സംഘടന, ആനുകാലികം, കുടുംബം, വിദ്യാഭ്യാസം, രാഷ്ട്രീയം , സാഹിത്യം , അന്തർദേശീയം എന്നീ വിഷയങ്ങൾ മാസിക കൈകാര്യം ചെയ്യുന്നു.
അവലംബം കണ്ണി Darul Huda Islamic University എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുഷ്പ
പുഷ്പ ഇനിപ്പറയുന്നവ പരാമർശിക്കാം: ചലച്ചിത്രങ്ങൾ പുഷ്പാഞ്ജലി , 1972 ൽ പുറത്തിറങ്ങിയ മലയാളചലച്ചിത്രം പുഷ്പശരം , 1976 ൽ പുറത്തിറങ്ങിയ മലയാളചലച്ചിത്രം പുഷ്പ: ദി റൈസ് , 2021-ൽ പുറത്തിറങ്ങിയ ഒരു ഇന്ത്യൻ തെലുങ്ക് ഭാഷാ ആക്ഷൻ ചിത്രം.
പുഷ്പ 2: ദി റൂൾ , 2024-ൽ പുറത്തിറങ്ങിയ ഒരു ഇന്ത്യൻ തെലുങ്ക് ഭാഷാ ആക്ഷൻ ചിത്രം.
പുഷ്പ: ദി റൈസ് ൻ്റെ രണ്ടാം ഭാഗം വ്യക്തികൾ പുഷ്പകമൽ ദഹാൽ പ്രചണ്ഡ പുഷ്പ മിത്ര ഭാർഗവ പുഷ്പലത ദാസ് പുഷ്പ കപില ഹിങ്കോറാണി ആരാധനാലയം പുഷ്പവനേശ്വരർ ക്ഷേത്രം സ്ഥാപനങ്ങൾ പുഷ്പഗിരി വന്യജീവി സങ്കേതം പൂക്കളുമായി ബന്ധപ്പെട്ട പുഷ്പാഞ്ജലി പുഷ്പങ്ങളുടെ ഭാഷ പുഷ്പക്കൃഷി ഇതും കാണുക പുഷ്പകൻ പുഷ്പിതാഗ്ര